open-index/open-wikipedia-markdown huggingface dataset:
Μάχη της Χαριούπολης

Η **Μάχη της Χαριούπολης** έγινε το 1051 ανάμεσα στη Βυζαντινή Αυτοκρατορία και τους Πετσενέγους στην Χαριούπολη της Ανατολικής Θράκης, σημερινό Χαΐράμπολου της Τουρκίας. 

Το 1051 οι Πετσενέγοι λεηλατούσαν το Θέμα Μακεδονίας και έφτασαν μέχρι τη Θράκη κοντά στην Κωνσταντινούπολη, τότε ο αυτοκράτορας Κωνσταντίνος Θ´ ο Μονομάχος έστειλε εναντίον τους τον Μιχαήλ Ακόλουθο. Επίσης ανακάλεσε από τα ανατολικά αλλά και τα Συριακά σύνορα τους Βάραγγους και μισθοφορικά στρατεύματα, περίπου 20.000 , οριζοντάς τους αρχηγό τον Βρυέννιο και τους έστειλε να συναντήσουν τον Μιχαήλ Ακόλουθο. 

Ο Ακόλουθος μέχρι να ενωθεί με τον Βρυέννιο αντιμετώπισε αρχικά σε μικρές συγκρούσεις τους Πετσενέγους σημειώνοντας και ανάλογες νίκες. Οι Πετσενέγοι απέφευγαν τη μάχη με τους βυζαντινούς οι οποίοι πέρασαν νύχτα κοντά από την Αδριανούπολη και συνάντησαν τους Πετσενέγους στη Χαριούπολη οι οποίοι αποσύρονταν προς τα εδάφη τους. Οι Βυζαντινοί έχοντας αιφνιδιάσει τους Πετσενέγους, που δεν περίμεναν να κάνουν πορεία νύχτα χωρίς να στρατοπεδεύσουν, τους επιτέθηκαν σημειώνοντας μεγάλη νίκη και βαριές απώλειες από την πλευρά των Πετσενέγων οι οποίοι τράπηκαν σε άτακτη φυγή.

Έπειτα ο Ακόλουθος συνέχισε την εκστρατεία και σημείωσε νέες νίκες εναντίον των Πετσενέγων, έως το 1053 και την Μάχη της Μεγάλης Πρεσλάβας.

## Παραπομπές


Κατηγορία:Μάχες της Βυζαντινής Αυτοκρατορίας
Κατηγορία:Πόλεμοι Βυζαντινών και Πετσενέγων
Ελληνοκυπριακές σχέσεις

Οι **σχέσεις Κύπρου - Ελλάδας** είναι διμερείς σχέσεις. Η Κύπρος έχει πρεσβεία στην Αθήνα και γενικό προξενείο στη Θεσσαλονίκη. Η Ελλάδα έχει πρεσβεία στη Λευκωσία. Και οι δύο χώρες είναι πλήρη μέλη των Ηνωμένων Εθνών, της Ευρωπαϊκής Ένωσης, του Συμβουλίου της Ευρώπης και του Οργανισμού για την Ασφάλεια και τη Συνεργασία στην Ευρώπη (ΟΑΣΕ). Οι σχέσεις μεταξύ των δύο χωρών ήταν εξαιρετικά στενές από την ίδρυση της Κυπριακής Δημοκρατίας το 1960. Οι ελληνικοί πληθυσμοί της Κύπρου και της Ελλάδας μοιράζονται κοινό Εθνικό Ύμνο, μια κοινή εθνότητα, κληρονομιά, γλώσσα και θρησκεία, οδηγώντας σε μια εξαιρετικά στενή σχέση μεταξύ των δύο χωρών. Η Ελλάδα είχε υποστηρίξει πλήρως την ένταξη της Κύπρου στην Ευρωπαϊκή Ένωση.
Παραδοσιακά, η Ελλάδα αποτελεί τον μεγαλύτερο εξαγωγέα και εισαγωγέα της Κύπρου.

## Εικόνες

 Embassy of Greece in central Nicosia Republic of Cyprus.jpg|Η ελληνική πρεσβεία στη Λευκωσία
 Dimas and Omirou.jpg|Συνάντηση αξιωματούχων των δύο χωρών


## Σημειώσεις


## Παραπομπές


## Εξωτερικοί σύνδεσμοι

*Πρεσβεία της Ελλάδας στη Λευκωσία
*Πρεσβεία της Κύπρου στην Αθήνα
From The Setting Sun… (In Wacken)

**From The Setting Sun… (In Wacken)** είναι ο τίτλος του ζωντανά ηχογραφημένου, διπλού CD και DVD του χαρντ ροκ συγκροτήματος Deep Purple, το οποίο κυκλοφόρησε στις 28 Αυγούστου 2015, από την εταιρεία "Ear Music".

Η ηχογράφηση του δίσκου πραγματοποιήθηκε στο φεστιβάλ του Wacken στη Γερμανία, στις 1 Αυγούστου 2013, κατά τη διάρκεια της περιοδείας του συγκροτήματος για την προώθηση του δίσκου "*[[Now What?!]]*". Το συγκεκριμένο άλμπουμ αποτέλεσε δίδυμο ηχογραφήσεων με το επίσης, ζωντανό άλμπουμ "*[[…To The Rising Sun (In Tokyo)]]*".

Σκαρφάλωσε στο Top-20 στη Γερμανία και το Top-40 στην Αυστρία, την Ολλανδία και το Βέλγιο.

## Τραγούδια
**CD 1**
# Highway Star *(Blackmore, Gillan, Glover, Lord, Paice)*
# Into the Fire *(Blackmore, Gillan, Glover, Lord, Paice)*
# Hard Lovin' Man *(Blackmore, Gillan, Glover, Lord, Paice)*
# Vincent Price *(Gillan, Glover, Airey, Morse, Paice)*
# Strange Kind of Woman *(Blackmore, Gillan, Glover, Lord, Paice)*
# Contact Lost *(Morse)*
# The Well-Dressed Guitar *(Gillan, Morse, Glover, Airey, Paice)*
# Hell to Pay *(Gillan, Glover, Airey, Morse, Paice)*
# Lazy *(Blackmore, Gillan, Glover, Lord, Paice)*

**CD 2**
# Above and Beyond *(Gillan, Glover, Airey, Morse, Paice)*
# No One Came *(Blackmore, Gillan, Glover, Lord, Paice)*
# Don Airey’s solo *(Airey)*
# Perfect Strangers *(Blackmore, Gillan, Glover)*
# Space Truckin' *(Blackmore, Gillan, Glover, Lord, Paice)*
# Smoke on the Water *(Blackmore, Gillan, Glover, Lord, Paice)*
# Green Onions / Hush *(Steve Cropper, Booker T. Jones, Lewie Steinberg, Al Jackson, Jr / South)*
# Black Night *(Blackmore, Gillan, Glover, Lord, Paice)*

## Θέσεις τσαρτ
***From The Setting Sun… (In Wacken)*** *(άλμπουμ)*

***Επίσημη κυκλοφορία: [[28 Αυγούστου]] [[2015]]***

## Τα μέλη του συγκροτήματος
Το **From The Setting Sun… (In Wacken)** ηχογραφήθηκε από τη όγδοη σειρά μελών του συγκροτήματος. Οι μουσικοί του συγκροτήματος ήταν οι εξής:

* **[[Ίαν Γκίλαν]]** - *φωνητικά*
* **[[Στηβ Μορς]]** - *κιθάρα*
* **[[Ντον Έρεϊ]]** - *πλήκτρα*
* **[[Ρότζερ Γκλόβερ]]** - *μπάσο*
* **[[Ίαν Πέις]]** - *τύμπανα*

*Γκεστ συμμετοχές*
* **[[Ούλι Τζον Ροθ]]** - *κιθάρα* στο "*Smoke on the Water*"

## Παραπομπές


## Πηγές
* CRR Review - Deep Purple – From the Setting Sun & To the Rising Sun (In Tokyo)
* From the Setting Sun: In Wacken - Deep Purple | Songs, Reviews, Credits | AllMusic
* From the Setting Sun ... In Wacken - Virgin Media

Κατηγορία:Δισκογραφία των Deep Purple
Κατηγορία:Άλμπουμ του 2015
Απελλικών

Ο **Απελλικών** από την Τέω ήταν πολιτικός, νομισματοκόπος και βιβλιόφιλος. Διατηρούσε στην αρχαία Αθήνα  λαμπρή βιβλιοθήκη που συμπεριλαμβάνονταν σ΄ αυτή και έργα του Αριστοτέλη. Αυτήν τη βιβλιοθήκη απήγαγε στη Ρώμη το 83 π.Χ. ο Σύλλας.

## Παραπομπές


## Πηγές
* Αθήναιος, Δειπνοσοφιστές, V 214

Κατηγορία:Αρχαίοι Έλληνες πολιτικοί
Άλεξ Σκέιλς

Ο **Άλεξ Σκέιλς**, γεννημένος στις 3 Ιουλίου 1978 στο Ρασίν του Ουισκόνσιν, είναι Αμερικανός πρώην καλαθοσφαιριστής, ο οποίος αγωνιζόταν στην θέση του σούτινγκ γκαρντ.

## Καριέρα
Ο Σκέιλς ξεκίνησε να αγωνίζεται από το λύκειο Ρασίν Λούθιραν της γενέτειρας του και συνέχισε στο κολέγιο Σαν Χασίντο από το 1996 ως το 1998, πριν μεταγραφεί στο πανεπιστήμιο του Όρεγκον μέχρι το 2000.

Το 2000, επιλέχθηκε στο # 78 του ντραφτ του CBA από τους Σιουξ Φολς Σκάιφορς και στο # 25 του ντραφτ του ΑΒΑ από τους Κάνσας Σίτι Νάιτς, όπως και στο # 28 του IIBL από τους Τρέντον Σούτινγκ Σταρς. Την σεζόν 2000-01, αγωνίστηκε στην Μπάσκετ Λίβόρνο και τον Δεκέμβριο του 2000 μετακόμισε στην Κίνα και τους Τζιανγκσού Ντράγκονς.

Τον Ιανουάριο του 2002 φόρεσε την φανέλα της αργεντίνικης Σεντράλ Εντεριάνο. Την επόμενη σεζόν, αγωνίστηκε με τους Γκραντ Ράπιντς Χουπς και επέστρεψε στην Κίνα και τους Σανγκάι Σαρκς την επόμενη χρονιά. Τον Μάρτιο του 2004, υπέγραψε στους Χούντσβιλ Φλάιτ και το 2004-05 μετακόμισε στη Νότια Κορέα και τους Σεούλ Σάμσουνγκ Θάντερς.

Το 2005-06, υπέγραψε στους Σαν Αντόνιο Σπερς, αλλά έπαιξε μόλις σε ένα παιχνίδι και το Νοέμβριο του 2005 συνέχισε στους Όστιν Τόρος, πριν ολοκληρώσει την χρονιά στην Ρεάλ Μαδρίτης. Με την ισπανική ομάδα, έπαιξε σε 17 αγώνες πρωταθλήματος με 9,1 πόντους και 2,3 ριμπάουντ κατά μέσο όρο.

Την σεζόν 2006-07, φόρεσε την φανέλα του Άρη Θεσσαλονίκης, με τον οποίο αγωνίστηκε στην Ευρωλίγκα, με 15,1 πόντους ανά αγώνα σε 19 ματς της διοργάνωσης, όπου οι "κίτρινοι" έφθασαν μέχρι το Top-16. Επίσης, βοήθησε την ομάδα της Θεσσαλονίκης να κατακτήσει και πάλι την έξοδο του στην κορυφαία διασυλλογική διοργάνωση της Ευρώπης.

Το 2007-08, φόρεσε την φανέλα της ρωσικής Σαμάρα, πριν μεταγραφεί την επόμενη χρονιά στην Ουκρανία και την Κίεβο, ολοκληρώνοντας την σεζόν 2008-09 στην Φορτιτούντο Μπολόνια.

Τα επόμενα δύο χρόνια, φόρεσε την φανέλα της Ογιάκ και της Μερσίν από την Τουρκία, πριν ολοκληρώσει την καριέρα του στην Ατλέτικος ντε Σαν Χερμάν από το Πουέρτο Ρίκο και την Τάνταμον Ζουκ από τον Λίβανο.

## Παραπομπές


## Πηγές
* Alex Scales NBA Stats | Basketball-Reference.com
* SCALES, ALEX - Welcome to EUROLEAGUE BASKETBALL
* Alex Scales - Asia-Basket

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Μπάσκετ Λιβόρνο
Κατηγορία:Καλαθοσφαιριστές αργεντίνικων συλλόγων
Κατηγορία:Καλαθοσφαιριστές κινεζικών συλλόγων
Κατηγορία:Καλαθοσφαιριστές Σαν Αντόνιο Σπερς
Κατηγορία:Καλαθοσφαιριστές Ρεάλ Μαδρίτης
Κατηγορία:Καλαθοσφαιριστές ΤΣΚ ΒΒΣ Σαμάρα
Κατηγορία:Καλαθοσφαιριστές Κιέβου
Κατηγορία:Καλαθοσφαιριστές Φορτιτούντο Μπολόνια
Κατηγορία:Καλαθοσφαιριστές τουρκικών συλλόγων
Κατηγορία:Καλαθοσφαιριστές Μέρσιν Μπουγιουκσεχίρ Μπελεντιγέσι Σ.Κ.
Κατηγορία:Καλαθοσφαιριστές Χάντσβιλ Φλάιτ
Κατηγορία:Καλαθοσφαιριστές πορτορικανικών συλλόγων
Κατηγορία:Καλαθοσφαιριστές λιβανέζικων συλλόγων
Κατηγορία:Καλαθοσφαιριστές Ώστιν Τόρος
Κατηγορία:Καλαθοσφαιριστές Ογιάκ Ρενό
Ερνέστος Αύγουστος Α΄ του Αννόβερου

Ο **Ερνέστος Αύγουστος Α΄** (*Ernst August Ι*, 1771 - 1851) ήταν Βασιλιάς του Αννόβερου από τις 20 Ιουνίου 1837 μέχρι το θάνατό του. Ήταν ο πέμπτος γιος και όγδοο παιδί του Γεωργίου Γ΄ του Ηνωμένου Βασιλείου και της Καρλόττας του Μεκλεμβούργου-Στρέλιτς. Γεννήθηκε στις 5 Ιουνίου 1771 στα Ανάκτορα του Μπάκιγχαμ στο Λονδίνο.

## Βιογραφία
Γνώρισε και ερωτεύτηκε στα μέσα του 1813 την πρώτη εξαδέλφη του, Φρειδερίκη του Μεκλεμβούργου-Στρέλιτς, σύζυγο του Φρειδερίκου Γουλιέλμου του Ζολμς-Μπράουνφελς και χήρα του Λουδοβίκου της Πρωσίας. Το επόμενο έτος ο Φρειδερίκος Γουλιέλμος πέθανε και πολλοί θεώρησαν ότι ο Ερνέστος είχε συμβάλει σε αυτό. Στις 29 Μαΐου 1815 ο Ερνέστος νυμφεύτηκε τη Φρειδερίκη, παρά τις έντονες πιέσεις της μητέρας του να μη συμβεί ο γάμος. Το 1819 το ζευγάρι απέκτησε το μοναδικό του παιδί, τον Γεώργιο.

Στις 20 Ιουνίου 1837 πέθανε ο Γουλιέλμος Δ΄ και η Βικτωρία, Πριγκίπισσα του Κεντ ανέβηκε στο θρόνο της Βρετανίας. Έτσι ο Ερνέστος έγινε Βασιλιάς του Αννόβερου, καθώς η εκεί νομοθεσία απαγόρευε σε γυναίκα να ανέβει στον αννοβεριανό Θρόνο. Η βασιλεία του που κράτησε 14 χρόνια, θεωρείται ως επιτυχημένη. Κάθε εβδομάδα ταξίδευε σε διάφορα μέρη του βασιλείου του και ο καθένας μπορούσε να του αναφέρει τα προβλήματά του. Παρότι ήταν Προτεστάντης δεν προσπάθησε να χειραγωγήσει τους Καθολικούς, ενώ επισκεπτόταν και τις εκκλησίες τους.

Απεβίωσε στις 18 Νοεμβρίου 1851 μετά από ασθένεια ενός μήνα. Η σορός του Ερνέστου και της συζύγου του βρίσκονται στο μαυσωλείο των Κήπων του Χέρενχαουζεν στο Αννόβερο.

## Οικογένεια
Νυμφεύτηκε το 1815 τη Φρειδερίκη, κόρη του Καρόλου Β΄ του Μεκλεμβούργου-Στρέλιτς, και είχε τέκνο:
* Γεώργιος Ε΄ 1819-1878, Βασιλιάς του Ανοβέρου.

## Παραπομπές


Κατηγορία:Βασιλείς του Αννόβερου
La Fanfarria del Capitan

Οι **Λα Φανφάρρια ντελ Καπιτάν**, πρώην "Καπιτάν Τίφους" είναι μουσικό συγκρότημα από την Αργεντινή. Δημιουργήθηκαν το 2004 στο Μπουένος Άιρες από τα βασικά μέλη: Βικτόρια Κορνέχο, Ιερόνιμο Κασσάνιε και Φρανκίσκο Μερκάδο. Επίσης μετράνε ως δημιουργοί του μουσικού είδους Φανφάρρια Λατίνα

## Δισκογραφία

Το συγκρότημα έχει ηχογραφήσει δύο στούντιο άλμπουμ με παραγωγό τον Ματίας Σέλλα (Jorge Drexler, Kevin Johansen, κ.α.)και ένα ζωντανό.

## Ζωντανές εμφανίσεις

Οι **Λα Φανφάρρια ντελ Καπιτάν** περιοδεύουν από το 2011 παγκόσμια.
 
To 2011 έπαιξαν στην πρώτη ευρωπαϊκή τουρνέ 40 συναυλίες στην Ιταλία, Γερμανία, Τσεχία, Αυστρία και Ισπανία.
Το 2012 ακολούθησε η "mondo-tour" με 87 συναυλίες σε 7 μήνες στην Αργεντινή, Γερμανία, Ολλανδία, Σουηδία, Τσεχία, Αυστρία, Ουκρανία, Ρωσία, Κίνα και Ιαπωνία. Σημαντικά φεστιβάλ αυτής της περιοδείας ήτανε Fusion Festival (Λαρτς Γερμανία), Mighty Sounds (Ταμπόρ, Τσεχία), Nuevo Sol (Ρόστοκ, Γερμανία), Movement Festival (Περμ, Ρωσία), Harvest Festival (Μόσχα, Ρωσία) y OCT-Loft Jazz Festival (Σέντσεν, Κίνα).

Η τρίτη περιοδεία οδήγησε στη νότιο Αμερική και Ευρώπη. 68 εμφανίσεις, 5 μήνες, 11 χώρες.Το συγκρότημα έλαβε μέρος στα φεστιβάλ Pepsi Music του Μπουένος Άιρες, Trutnov Festival (Τσεχία), Wild Mint (Ρωσία), Mundial (Βέλγιο). Επίσης παίξανε με επώνυμα συνγροτίματα όπως Bomba Estereo (Lido, Βερολίνο), Karamelo Santo (Die Pumpe, Κιλ) και Bersuit Vergarabat (Karneval der Kulturen, Βερολίνο) . 

Το 2014 ακολούθησε η "Fanfarria Latina on Tour" που περιόδευσαν και με τους αργεντινούς Bersuit Vergarabat στη Γερμανία στην περιοδεία του ποδοσφαιρικού μουντιάλ. Η γύρα 2014 άρχισε στο φεστιβάλ **Rock BA 2014** του Μπουένος Αιρες. Ήταν 50 συναυλίες σε τέσσερις μήνες στην Τσεχία, Αυστρία, Βέλγιο, Ολλανδία, Φινλανδία, Ουκρανία, Πολωνία, Σλοβακία, Ιταλία, Γαλλία και Ισπανία.

Ολες οι περιοδείες είναι πολύ περιπετειώδεις, και κάθε χρονιά μεγαλώνει η φαμίλια τον Καπιτάν.

Το 2015 έκανε το συγκρότημα μια μίνι τουρ σε έναν μήνα 27 συναυλίες σε 7 ευρωπαϊκές χώρες.

## Αξιοπερίεργα
Ένας φαν του γκρουπ, ο Αλεξάντερ "Ζάσα" Περεζ Τραχίμπροντ, ένας αργεντινός με ουκρανική καταγωγή, που η οικογένεια του στον 2ο παγκόσμιο πόλεμο έφυγε στην Αργεντινή, ταξίδεψε στην Ουκρανία για να δει το γκρουπ. Τυχαία ξανασυνάντησε το 2012 σε ένα μέρος κοντά στην Οδέσσα την ουκρανική του οικογένεια. Η εκ νέου συνάντηση στο χωριό Σοφίβκα γιορτάστηκε με πολύ βότκα και το κοντσέρτο τον **Λα Φανφάρια ντελ Καπιτάν**. Ο πρώην δήμαρχος και συγγενής του Αλεξάντερ έδωσε μια πρόσθετη ονομασία στο χωρίο ("объединённый сквозь что-л" Capitan Tifus, στα Ελληνικά: ενωμένοι από τους Καπιτάν Τίφυς). Από το 2012 λέγετε το μέρος Σοφίβκα Ζαγενένι γκζέρεζ Καπιτάνα Τιφούσα.

## Βίντεο

## Βραβεία
* 2009: Diente de Oro

## Παραπομπές


## Εξωτερικοί σύνδεσμοι
* επίσημη ιστοσελίδα

Κατηγορία:Αργεντίνικα μουσικά συγκροτήματα
Κοιλότητα

[thumb|200px|'''Διπλό-κοιλος''' καρπός [ντομάτας.]]
Η **κοιλότητα** *(locule)* (πληθ. *κοιλότητες*, *(locules)*) ή *loculus* (πληθ. *loculi*) (το ύστερο να σημαίνει στα Λατινικά "μικρή τοποθεσία"), είναι ένα μικρό κοίλωμα ή διαμέρισμα εντός ενός οργάνου ή μέρους του οργανισμού (ζώου, φυτού ή μύκητα).

Στα αγγειόσπερμα (ανθοφόρα φυτά), ο όρος κοιλότητα *(locule)* συνήθως αναφέρεται στο θάλαμο εντός μιας ωοθήκης γυναικείον *(gynoecium)* ή καρπόφυλλο) του άνθους και φρούτων. Αναλόγως του αριθμού των κοιλοτήτων στην ωοθήκη, οι καρποί μπορούν να ταξινομηθούν ως **μονόκοιλοι** (μονοθάλαμοι), **διπλό-κοιλοι**, **τριπλό-κοιλοι** ή **πολλαπλό-κοιλοι**. Ο αριθμός των κοιλοτήτων που υπάρχουν σε ένα γυναικείον μπορεί να είναι ίσος ή μικρότερος από τον αριθμό των καρπόφυλλων. Οι κοιλότητες περιέχουν τα ωάρια ή τους σπόρους.

Ο όρος μπορεί επίσης να αναφέρεται σε θαλάμους εντός των ανθήρων, οι οποίοι περιέχουν γύρη.
thumb|left|220px|'''Πολλαπλό-κοιλος''' καρπός ντομάτας.
Στους *loculoascomycetes*, μια ομάδα από ασκομύκητες, οι κοιλότητες είναι θάλαμοι παρόμοιοι με περιθήκεια *(perithecium)*, αλλά κοίλοι έξω από τον ιστό του ξενιστή, αντί να είναι μια προσχηματισμένη δομή. Για το λόγο αυτό, το μονό-κοιλο αναφέρεται ως ψευδοθήκειον *(pseudothecium)*. Οι κοιλότητες ωστόσο, εξακολουθούν να περιέχουν ασκούς, οι οποίες περιέχουν ασκόσπορους, όπως και τα περιθήκεια.

## Σημειώσεις

;Παραπομπές σημειώσεων


## Παραπομπές


Κατηγορία:Ανατομία φυτών
Κατηγορία:Μορφολογία φυτών
Κατηγορία:Μορφολογία και ανατομία μυκήτων
Όριο επιτρεπτής έκθεσης

Το **όριο επιτρεπτής έκθεσης (permissible exposure limit)** (**PEL** ή **OSHA PEL**) είναι ένα νόμιμο όριο έκθεσης ενός εργαζομένου σε μια χημική ουσία ή φυσικό παράγοντα όπως ο δυνατός θόρυβος στις ΗΠΑ. Τα όρια επιτρεπτής έκθεσης καθορίζονται από την Υπηρεσία Επαγγελματικής Ασφάλειας και Υγείας των ΗΠΑ (OSHA).  Τα περισσότερα από τα όρια επιτρεπτής έκθεσης της OSHA εκδόθηκαν λίγο μετά την αποδοχή της πράξης Επαγγελματικής Ασφάλειας και Υγείας (OSH), το 1970. 

Για χημικές ουσίες, ο κανονισμός των χημικών ουσιών (chemical regulation) εκφράζεται συνήθως σε μέρη ανά εκατομμύριο (ppm), ή μερικές φορές σε χιλιοστογραμμάρια ανά κυβικό μέτρο (mg/m3). Οι μονάδες μέτρησης για φυσικούς παράγοντες όπως ο θόρυβος είναι ειδικοί για τον κάθε παράγοντα. 

Ένα PEL δίνεται συνήθως ως ένας **χρονοσταθμισμένος μέσος όρος (time-weighted average)** (**TWA**), αν και κάποια είναι όρια βραχυπρόθεσμης έκθεσης (short-term exposure limits) (STEL) ή όρια οροφής (ceiling limits). Ένα TWA είναι η μέση έκθεση (average exposure) για ένα συγκεκριμένο χρονικό διάστημα, συνήθως τουλάχιστον οκτώ ωρών. Αυτό σημαίνει ότι, για περιορισμένες περιόδους, ένας εργαζόμενος μπορεί να εκτεθεί σε αυξημένες συγκεντρώσεις μεγαλύτερες από την PEL, εφόσον δεν υπερβαίνουν την TWA και οποιοδήποτε εφαρμοζόμενο όριο υπέρβασης δεν ξεπερνιέται. Ένα όριο υπέρβασης σημαίνει, συνήθως, ότι "...τα επίπεδα έκθεσης του εργαζομένου μπορεί να υπερβούν 3 φορές την PEL-TWA για όχι περισσότερο από συνολικά 30 λεπτά κατά τη διάρκεια μιας εργάσιμης ημέρας και σε καμιά περίπτωση δεν πρέπει να υπερβούν 5 φορές PEL-TWA, με την προϋπόθεση ότι δεν υπερβαίνουν τη συνολική PEL-TWA." 

Ένα όριο βραχυχρόνιας έκθεσης είναι αυτό που αναφέρεται στη μέση έκθεση για 15-30 λεπτά μέγιστης έκθεσης κατά τη διάρκεια μιας βάρδιας εργασίας. Ένα όριο οροφής είναι αυτό που δεν μπορεί να ξεπεραστεί για οποιαδήποτε χρονικό διάστημα και εφαρμόζεται σε ερεθιστικά και άλλα υλικά που έχουν άμεσα αποτελέσματα.

## Παραπομπές


## Εξωτερικοί σύνδεσμοι
* OSHA - Permissible Exposure Limits (PELs)
* Permissible Exposure Limits – Annotated Tables (Permissible Exposure Limits – Annotated Tables)
* 1988 OSHA PEL Project Documentation: List by Chemical Name Available from NIOSH
* ACGIH website ACGIH website
* Workplace Environmental Exposure Limits (WEEL™) Values available on-line through The Occupational Alliance for Risk Science - Workplace Environmental Exposure Levels (WEEL)™

Κατηγορία:Χημική ασφάλεια
Διεθνές Αεροδρόμιο της Πίζας

Το **Διεθνές Αεροδρόμιο της Πίζας** () ή Αεροδρόμιο Γαλιλαίος Γαλιλέι () είναι ένα αεροδρόμιο που βρίσκεται στην Πίζα της Ιταλίας και είναι το κύριο αεροδρόμιο στην Τοσκάνη. Το όνομά του οφείλεται στον Ιταλό φυσικό, μαθηματικό, αστρονόμο και φιλόσοφο Γαλιλαίο Γαλιλέι, ο οποίος καταγόταν από την Πίζα. Η αρχική χρήση του, τη δεκαετία του 1930 και του 1940, περιοριζόταν σε στρατιωτικούς σκοπούς. Το 2014 4.683.811 επιβάτες χρησιμοποίησαν το αεροδρόμιο, κάνοντάς το το 10ο σπουδαιότερο στην Ιταλία. Κύριες αεροπορικές εταιρείες που το χρησιμοποιούν είναι η Alitalia και η Ryanair.

Το αεροδρόμιο βρίσκεται σε υψόμετρο 2 περίπου μέτρων πάνω από την επιφάνεια της θάλασσας. Διαθέτει 2 ασφαλτοστρωμένους διαδρόμους: τον 04R/22L και τον 04L/22R. Η πόλη της Πίζας συνδέεται με το αεροδρόμιο μέσω σιδηροδρομικού δικτύου.

## Εταιρείες και προορισμοί
### Μεταφορές επιβατών

### Μεταφορές φορτίων

## Παραπομπές


Πίζας
Αταρνεύς

Ο **Αταρνεύς** ή τα **Άταρνα** ήταν εύφορη χώρα στη Μυσία της Μικράς Ασίας, απέναντι από τη Λέσβο, κοντά στην οποία υπήρχαν τα χρυσωρυχεία των Λυδών βασιλέων. Ο Κύρος παρεχώρησε αυτή στους Χίους. Άρχισε η άνοδός της επί τυράννου Ευβούλου και μεγαλούργησε επί του διαδόχου του, Ερμείου του Αταρνέως.

## Παραπομπές

## Πηγές
*Ξενοφών, Κύρου Ανάβασις 8.8
*Στράβων, Γεωγραφικά ΙΔ, 680
*Lukcacs Belá, *[http://www.rmki.kfki.hu/~lukacs/atarn.htm Rise and Fall of atarneus* «Η άνοδος και η πτώση του Αταρνέως»]

Κατηγορία:Αρχαίες ελληνικές αποικίες στη Μικρά Ασία
Συνιστώμενο όριο έκθεσης

Το **συνιστώμενο όριο έκθεσης (recommended exposure limit)** (**REL**) είναι ένα όριο επαγγελματικής έκθεσης (occupational exposure limit) που έχει προταθεί από το Εθνικό Ινστιτούτο για την Επαγγελματική Υγεία και
Ασφάλεια (ΗΠΑ) (NIOSH) στην Υπηρεσία Επαγγελματικής Ασφάλειας και Υγείας (ΗΠΑ) (OSHA) για αποδοχή ως όριο επιτρεπτής έκθεσης. Το REL είναι ένα επίπεδο που το NIOSH πιστεύει ότι μπορεί να προστατεύσει την ασφάλεια και την υγεία των εργαζομένων για όλη τη διάρκεια της εργατικής ζωής ενός εργαζομένου, αν χρησιμοποιηθεί σε συνδυασμό με τους ελέγχους μηχανικής και εργασίας στην πράξη, την ιατρική παρακολούθηση, την ανακοίνωση και επισήμανση των κινδύνων, την εκπαίδευση των εργαζομένων και τα μέσα ατομικής προστασίας (personal protective equipment). Κανένα REL δεν έχει υιοθετηθεί από την OSHA, αλλά χρησιμοποιούνται ως οδηγοί από κάποιες βιομηχανίες και νομικούς οργανισμούς. Τα REL για χημικές εκθέσεις εκφράζονται συνήθως σε μέρη ανά εκατομμύριο (ppm), ή μερικές φορές σε χιλιοστογραμμάρια ανά κυβικό μέτρο (mg/m3). Αν και νομικά δεν είναι εκτελεστά όρια, τα REL της  NIOSH εξετάζονται από την OSHA κατά την έκδοση νομικά εκτελεστών PEL.

## Εξωτερικοί σύνδεσμοι
*NIOSH Pocket Guide to Chemical Hazards

Κατηγορία:Χημική ασφάλεια
Αεροδρόμιο του Αλγκέρο-Φερτίλια

Το **Αεροδρόμιο του Αλγκέρο-Φερτίλια** (ιταλικά: *Aeroporto di Alghero-Fertilia*), το οποίο φέρει την επωνυμία «Ριβιέρα ντελ Κοράλο» (Riviera del Corallo), είναι διεθνές αεροδρόμιο κοντά στην πόλη Αλγκέρο της Σαρδηνίας. Είναι ένα από τα τρία αεροδρόμια που λειτουργούν στο νησί και διαχειριστής του είναι η εταιρεία Sogeaal S.p.a. (Societa di Gestione Aeroporto di Alghero). 

## Αεροπορικοί προορισμοί

## Στατιστικά επιβατών




## Παραπομπές


Αλγκέρο
NGC 6366

thumb|right|250px|Το NGC 6366
Το **[[Νέος Γενικός Κατάλογος|NGC]] 6366** είναι σφαιρωτό σμήνος στον αστερισμό Οφιούχο. Κατατάσσεται ως **XI** στο σύστημα μορφολογικής ταξινόμησης και το ανακάλυψε ο Γερμανός αστρονόμος Φρίντριχ Αουγκούστ Τέοντορ Βίνεκε (Friedrich August Theodor Winnecke) στις 12 Απριλίου 1860. Απέχει 11.700 έτη φωτός από την Γη.

## Παραπομπές


## Αναφορές

## Εξωτερικοί σύνδεσμοι
* 

6366
Κατηγορία:Σφαιρωτά σμήνη
Κατηγορία:Οφιούχος (αστερισμός)
Βίκτορ Αλεξάντροβιτς Λιαπκάλο

Ο **Βίκτορ Αλεξάντροβιτς Λιαπκάλο** (18 Σεπτεμβρίου 1956 Ουχτά) είναι Ρώσος ζωγράφος. Ειδικεύτηκε σε τοπία και γυναικεία γυμνά.

## Βιογραφία

Γεννήθηκε στο Ουχτά της Κόμι στις 18 Σεπτεμβρίου 1956. Αποφοίτησε το 1978 από τη Σχολή Τέχνης του Σαράτοφ. Από το 1979 μέχρι 1987 σπούδασε στην *Ακαδημία Τεχνών της [[Αγία Πετρούπολη|Αγίας Πετρούπολης]]* όπου είχε καθηγητές τον Βλαντίμιρ Γκορμπ (Vladimir Gorb) και τον Βίκτορ Ρέιτσετ (Viktor Reichet). Αποφοίτησε από την Ακαδημία έχοντας ήδη ζωγραφίσει το έργο  *Белая ночь* (Λευκή Νύχτα)

Από τη δεκαετία των '80 ζει κι εργάζεται στην Αγία Πετρούπολη και είναι μέλος της Ένωσης Καλλιτεχνών της πόλης.

Έργα του υπάρχουν σε μουσεία και ιδιωτικές συλλογές σε Ρωσία, Γερμανία, Ολλανδία, Βέλγιο και Ηνωμένες Πολιτείες Αμερικής. 

## Φωτοθήκη

|Τάνια, 1995
|Νατάσα, 1999


## Παραπομπές


## Εξωτερικοί σύνδεσμοι
* Виктор Александрович Ляпкало - Η επίσημη ιστοσελίδα του ηθοποιού 

Κατηγορία:Ρώσοι ζωγράφοι
Ντίρικ Μπάουτς ο νεότερος

Ο **Ντίρικ Μπάουτς ο νεότερος** (φλαμανδικά: **Dirk Bouts de Jongere** ή Dieric II of Thierry Bouts, 1448 - 2 Μαΐου 1491) ήταν Φλαμανδός ζωγράφος της πρώιμης φλαμανδικής σχολής ζωγραφικής.

Γεννήθηκε σε οικογένεια καλλιτεχνών στο Λέουβεν. Εκπαιδεύτηκε στη ζωγραφική από τον πατέρα του, επίσης ζωγράφο, Ντίρικ Μπάουτς τον πρεσβύτερο, (1415-1475). Αδελφός του ήταν ο Έλμπρεχτ Μπάουτς (1450 - 1549). Ο γιος του, Γιαν Μπάουτς έγινε επίσης ζωγράφος. Ο Ντίρικ κληρονόμησε το εργαστήριο του πατέρα του το 1475, ενώ ο αδελφός του δημιούργησε το δικό του εργαστήριο, επίσης στο Λέουβεν. Ενώ ο Ντίρικ συνέχισε στο ύφος του πατέρα του, ο Έλμπρεχτ δημιούργησε το δικό του, πρόδηλο ύφος, με έντονα χρώματα, πλούσιες υφές και κομψές λεπτομέρειες.

Το 1486 ανέλαβαν με τον αδελφό του την παραγγελία των πτερύγων του "τριπτύχου των Ιερών Μυστηρίων" στον ναό του Αγίου Πέτρου στο Λέουβεν.

Καθώς το ύφος της ζωγραφικής του ήταν σχεδόν αδύνατο να ξεχωρίσει από αυτό του πατέρα του, είναι σήμερα δύσκολο να του αποδοθούν έργα. Υπάρχουν ιστορικοί τέχνης που αποδίδουν το "μαργαριτάρι της Βραβάντης", τμήμα πολυπτύχου που σήμερα υπάρχει στην *[[Alte Pinakothek]]* του Μονάχου απευθείας στον Ντίρικ τον νεότερο. Εν τούτοις, άλλοι ιστορικοί το αποδίδουν στον πατέρα του, λόγω της ιδιαίτερα υψηλής ποιότητας της τέχνης του. Ο Ντίρικ ο νεότερος απεβίωσε σε σχετικά νεαρή ηλικία (43 ετών) στις 2 Μαΐου 1491. Ο αδελφός του Έλμπρεχτ ανέλαβε την προστασία του μικρού του γιου Γιαν, ο οποίος επίσης δραστηριοποιήθηκε ως ζωγράφος στο Μέχελεν.

## Παραπομπές


## Πηγές
* Friedländer, Max J. *Early Netherlandish Painting*. Translated by Heinz Norden. Leiden: Praeger, 1967-76 ASIN B0006BQGOW
* F. BAUDOUIN, Dieric Bouts II, in the National Biographical Dictionary, Part 1, col. 261-262, Brussels 1964
* A. WAUTERS, Thierri Bouts le jeune, in the Biographie Nationale, part 2, col. 883-884, Brussels, 1868

Κατηγορία:Φλαμανδοί ζωγράφοι
Αθανάσιος Ευσταθίου

Ο **Αθανάσιος Ευσταθίου** (1939 - 7 Ιανουαρίου 1982), του Ευσταθίου, ήταν Έλληνας δικηγόρος και βουλευτής. Η θητεία του στη Βουλή, ήταν βραχύβια, καθώς διακόπηκε από τον αδόκητο θάνατό του σε τροχαίο δυστύχημα.

## Βιογραφία
### Νεανικά χρόνια και σπουδές
Γεννήθηκε το 1939 και είχε καταγωγή από το Δορίσκο Έβρου. Οι γονείς του ήταν αγρότες.

Αποφοίτησε από την Παιδαγωγική Ακαδημία της Αλεξανδρούπολης το 1960 και υπηρέτησε τη θητεία του ως έφεδρος αξιωματικός. Εν συνεχεία έκανε μεταπτυχιακές σπουδές στη Γερμανία και κατάφερε να ολοκληρώσει τις σπουδές του, εργαζόμενος στην οικοδομή. Διορίστηκε δάσκαλος στον Έβρο το 1967 αλλά απολύθηκε από τη χούντα και σπούδασε ξανά νομικά στη Θεσσαλονίκη, έως το 1972. Έπειτα, άσκησε τη δικηγορία.

### Πολιτική σταδιοδρομία
Εντάχθηκε στο ΠΑΣΟΚ από την ίδρυση του κινήματος, το 1974, στη Θεσσαλονίκη. Ήταν μέλος του Δ.Σ. του Δικηγορικού Συλλόγου Θεσσαλονίκης.

Στις εκλογές του 1981 εξελέγη βουλευτής Έβρου με 7.668 ψήφους, με το ΠΑΣΟΚ. 
 
### Θάνατος
Σκοτώθηκε σε τροχαίο δυστύχημα που συνέβη τον Ιανουάριο του 1982, όταν ο βουλευτής μετέβαινε οδηγώντας το αυτοκίνητό του σε συγκέντρωση από τις Φέρες προς το Σουφλί.  Το αυτοκίνητο ξέφυγε από την πορεία του και κατέπεσε σε βαθύ χαντάκι στο 48ο χλμ της εθνικής οδού Αλεξανδρούπολης - Ορεστιάδας.

Η κηδεία του Ευσταθίου έγινε στην Αλεξανδρούπολη, δύο ημέρες μετά το θάνατό του. Ήταν παντρεμένος με δύο μικρά παιδιά.

Στην έδρα του τον διαδέχθηκε ως πρώτος επιλαχών, ο κτηνίατρος Χαράλαμπος Σταματόπουλος.

## Παραπομπές


## Πηγές
* 

Κατηγορία:Βουλευτές Έβρου
Κατηγορία:Βουλευτές εκλεγμένοι με το ΠΑΣΟΚ
Living in the Past

Το **Living in the Past** είναι διπλή συλλογή του αγγλικού ροκ συγκροτήματος Jethro Tull, το οποίο κυκλοφόρησε στις 23 Ιουνίου του 1972 μέσω της δισκογραφικής εταιρίας "Chrysalis Records". Ο τίτλος του άλμπουμ προήλθε από το ομώνυμο σινγκλ του συγκροτήματος, το οποίο είχε κυκλοφορήσει τον Μάιο του 1969.

Η συλλογή γνώρισε μεγάλη επιτυχία, ανεβαίνοντας στην τρίτη θέση του Billboard για να γίνει χρυσή όταν ξεπέρασε τις πωλήσεις των πεντακοσίων χιλιάδων αντιτύπων. Επίσης, έφθασε μέχρι το την 13η θέση των τσαρτ στο Ηνωμένο Βασίλειο, την πέμπτη θέση στη Νορβηγία και την όγδοη θέση στη Γερμανία.

Οι κριτικές για τον δίσκο υπήρξαν ιδιαίτερα θετικές με το "Allmusic" να το βαθμολογεί με 4,5 αστέρια με άριστα τα πέντε, το "Sputnik Music" με μέσο όρο 4,1 / 5 και το "Prog Archives" επίσης με 4,1 / 5.

## Λίστα Τραγουδιών
* *Όλες οι συνθέσεις είναι του [[Ίαν Άντερσον]], εκτός αν σημειώνεται διαφορετικά.*

## Θέσεις τσαρτ
***Living in the Past*** *(άλμπουμ)*

***Επίσημη κυκλοφορία: [[23 Ιουνίου]] [[1972]]***

## Βραβεία
***Living in the Past*** *(άλμπουμ)*
Ηνωμένες Πολιτείες (*RIAA Certification*): Χρυσός 

## Μέλη των Jethro Tull
Οι μουσικοί οι οποίοι ηχογράφησαν το "*Living in the Past*" ήταν οι εξής:
* **[[Ίαν Άντερσον]]** - φωνητικά, φλάουτο, πιάνο, μαντολίνο, κιθάρα, βιολί
* **Μικ Άμπρααμς** - ηλεκτρική κιθάρα
* **[[Μάρτιν Μπαρ]]** - ηλεκτρική κιθάρα
* **Γκλεν Κόρνικ** - μπάσο
* **[[Τζέφρι Χάμοντ]]** - μπάσο
* **Κλάιβ Μπάνκερ** - τύμπανα
* **[[Μπάριμορ Μπάρλοου]]** - τύμπανα
* **Τζον Έβαν** - πιάνο, πλήκτρα

;*Γκεστ συμμετοχές*
* **Ντέιβιντ Πάλμερ** - ενορχήστρωση
* **Λου Τόμπι** - ενορχήστρωση

## Παραπομπές


## Πηγές
* Living in the Past - Jethro Tull | Songs, Reviews, Credits, Awards | AllMusic
* Jethro Tull - Living in the Past (album review) | Sputnikmusic
* JETHRO TULL Living in the Past reviews and MP3 - Prog Archives

Κατηγορία:Δισκογραφία των Jethro Tull
Κατηγορία:Άλμπουμ του 1972
Κομμουνιστικό Κόμμα Νορβηγίας

Το **Κομμουνιστικό Κόμμα Νορβηγίας** (νορβ.: *Norges Kommunistiske Parti*) είναι μαρξιστικό-λενινιστικό κομμουνιστικό κόμμα στη Νορβηγία. Ιδρύθηκε το 1923, προερχόμενο από διάσπαση του σοσιαλδημοκρατικού Εργατικού Κόμματος. Αργότερα, κατά τη διάρκεια του Β' Παγκοσμίου Πολέμου, έπαιξε σημαντικό ρόλο στην αντίσταση ενάντια στην Γερμανική κατοχή, αποκτώντας δύναμη μετά το τέλος του πολέμου. Ωστόσο, μετά την έναρξη του ψυχρού πολέμου η επιρροή του μειώθηκε. Το Κομμουνιστικό Κόμμα Νορβηγίας συμμετέχει στην Πρωτοβουλία Κομμουνιστικών και Εργατικών Κομμάτων και συνεργάζεται με το Κομμουνιστικό Κόμμα Ελλάδας.

## Υποσημειώσεις


## Εξωτερικοί σύνδεσμοι
*

Κατηγορία:Νορβηγικά πολιτικά κόμματα
Νορβηγια
Τέρι Μουρ

μικρογραφία|Η Τέρι Μοθρ στην ταινία Peyton Place
Η **Τέρι Μουρ** (αγγλικά:  *Terry Moore*, 7 Ιανουαρίου 1929 - ) είναι Αμερικανίδα ηθοποιός του κινηματογράφου και της τηλεόρασης.

Με τον χώρο του θεάματος ξεκίνησε από μικρή, καθώς ήταν μοντέλο από την παιδική της ηλικία, κατόπιν, το 1940, έκανε το ντεμπούτο της σε ταινία, στο *Maryland*, ονόματι τότε Τζούντι Φορντ, μέχρι το 1948 υπήρξαν διάφορες παραλλαγές του ονόματός της. Παρόλα αυτά, στην εν λόγω δεκαετία ασχολήθηκε κυρίως με το ραδιόφωνο. Ακολούθως συμμετείχε σε αρκετές εμπορικές ταινίες όπως το *[[Ξαναγύρισε, μικρή μου Σέμπα (ταινία)]]* (1952) από το οποίο έλαβε υποψηφιότητα για βραβείο Όσκαρ Β' Γυναικείου Ρόλου. Την επόμενη δεκαετία συμμετείχε, επίσης, σε ταινίες, όμως την επόμενη άρχισε να εμφανίζεται ολοένα και λιγότερο. Ενώ μετά από αυτή τη δεκαετία είχε σχεδόν αποσυρθεί από τον κινηματογράφο, συμμετέχοντας σε ελάχιστες ταινίες κι αυτές B-movie. Η πιο πρόσφατη εμφάνισή της έγινε το 2014, στην τηλεόραση, στη σειρά True Detectives, σε ρόλο γκεστ.

Το 1955, η Μουρ έκανε γυμνή φωτογράφιση στο περιοδικό Playboy. Η Μουρ κατέχει αστέρι στη Λεωφόρο της Δόξας. 

## Παραπομπές


## Εξωτερικοί σύνδεσμοι
* 
* 
* 
* Old Skool with Terry and Gita on Star!

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί ραδιοφώνου
NGC 6356

thumb|right|250px|Το NGC 6356
Το **[[Νέος Γενικός Κατάλογος|NGC]] 6356** είναι σφαιρωτό σμήνος στον αστερισμό Οφιούχο. Είναι τύπου **II** στο μορφολογικό σύστημα ταξινόμησης και ανακαλύφθηκε από τον αστρονόμο Ουίλιαμ Χέρσελ στις 18 Ιουνίου 1784. Είναι πυκνότερο και φωτεινότερο προς το κέντρο του και βρίσκεται 80΄ βορειοανατολικά του φωτεινότερου σμήνους Μεσιέ 9. Απέχει 49.600 έτη φωτός από την Γη.

## Παραπομπές


## Αναφορές

6356
Κατηγορία:Σφαιρωτά σμήνη
Κατηγορία:Οφιούχος (αστερισμός)
NGC 6355

thumb|right|285px|Το NGC 6366
Το **[[Νέος Γενικός Κατάλογος|NGC]] 6355** είναι σφαιρωτό σμήνος στον αστερισμό Οφιούχο. Ταξινομείται ως **GCL** στο σύστημα μορφολογικής ταξινόμησης και το ανακάλυψε ο αστρονόμος Ουίλιαμ Χέρσελ στις 24 Μαΐου 1784. Απέχει 31.000 έτη φωτός από την Γη.

## Παραπομπές

## Αναφορές

## Εξωτερικοί σύνδεσμοι
* 

6355
Κατηγορία:Σφαιρωτά σμήνη
Κατηγορία:Οφιούχος (αστερισμός)
NGC 6342

thumb|right|250px|Το 6342
Το **[[Νέος Γενικός Κατάλογος|NGC]] 6342** είναι σφαιρωτό σμήνος στον αστερισμό Οφιούχο. Ταξινομείται ως **IV** στο σχήμα μορφολογικής ταξινόμησης και το ανακάλυψε ο αστρονόμος Ουίλιαμ Χέρσελ στις 28 Μαΐου 1786. Απέχει 28.000 έτη φωτός από την Γη.

## Παραπομπές


## Αναφορές

## Εξωτερικοί σύνδεσμοι
* 

6342
Κατηγορία:Σφαιρωτά σμήνη
Κατηγορία:Οφιούχος (αστερισμός)
NGC 6328

thumb|right|250px|Ο NGC 6328
Ο **[[Νέος Γενικός Κατάλογος|NGC]] 6328** είναι σπειροειδής γαλαξίας στον αστερισμό Βωμό. Ταξινομείται ως **SAB(s)ab** στο σύστημα μορφολογικής ταξινόμησης και τον ανακάλυψε ο αστρονόμος Τζων Χέρσελ στις 2 Μαΐου 1835. Απέχει περίπου 0,193Gyls από την Γη.

## Παραπομπές


## Αναφορές

## Εξωτερικοί σύνδεσμοι
* 

6328
60198
Κατηγορία:Σπειροειδείς γαλαξίες
Κατηγορία:Βωμός (αστερισμός)
Αεροδρόμιο της Ανκόνα-Φαλκονάρα

Το **Αεροδρόμιο της Ανκόνα-Φαλκονάρα** (ιταλικά: *Aeroporto di Ancona-Falconara*) (IATA: AOI, ICAO: LIPY) είναι ένα πολιτικό αεροδρόμιο πλησίον της πόλης της Ανκόνας της Ιταλίας. Το αεροδρόμιο απέχει περίπου 12 χιλιόμετρα από την πόλη και βρίσκεται στην τοποθεσία Φαλκονάρα Μαρίτιμα. Είναι, επίσης, γνωστό ως **Αεροδρόμιο Ραφαέλο Σάντσιο**, όνομα που οφείλει στον Ιταλό ζωγράφο και αρχιτέκτονα Ραφαέλο Σάντσιο (1483–1520).

Το υψόμετρο του αεροδρομίου βρίσκεται 15 μέτρα πάνω από την επιφάνεια της θάλασσας. Διαθέτει έναν ασφαλτοστρωμένο αεροδιάδρομο, μήκους 2.962 μέτρων και πλάτους 45 μέτρων.

## Αεροπορικοί προορισμοί

### Μεταφορές επιβατών

### Μεταφορές φορτίων

## Παραπομπές


Ανκόνα
Σεραπίωνας ο Πρεσβύτερος

Ο **Σεραπίωνας ο Πρεσβύτερος** ή **Γιαχιά ιμπν Σαραφιούν** (9ος αιώνας, αραβικά: *يحيى بن سرافيون*) ήταν Σύριος ιατρός γνωστός στην Ευρώπη του Μεσαίωνα με την εξελληνισμένη μορφή του ονόματος του, στην οποία είχε προστεθεί η διευκρινιστική επωνυμία *πρεσβύτερος* ώστε να μην συγχέεται με τον ιατρικό συγγραφέα του 12ου αιώνα Σεραπίωνα τον Νεότερο με τον οποίο ταυτοποιούνταν συχνά.

Διασώζονται πολύ λίγες πληροφορίες για τη ζωή του, εκτός από το ότι ήταν Χριστιανός στο θρήσκευμα, εξασκούσε το ιατρικό επάγγελμα, και πως έζησε στο 2ο μισό του 9ου αιώνα.

Διασώζονται 2 έργα τα οποία φέρουν το όνομα του, ένα με τον τίτλο *Aphorismi Magni Momenti de Medicina Practica*, και το άλλο ονομάζεται *αλ-Κουννάς* επίσης γνωστό και ως *Πανδέκται* ή *Πρακτικά* ή *Θεραπευτική Μέθοδος* στα ελληνικά, ή *Aggregator* ή *Breviarium* στα λατινικά. Το αντικείμενο του έργου αυτού είναι η συλλογή και επισκόπηση των απόψεων των Ελλήνων και Αράβων ιατρών σχετικά με τις ασθένειες και την αντιμετώπιση τους. Είχε επίσης μεταφράσει στα Αραβικά έργα του ιατρού Αλέξανδρου του Τραλλιανού του 6ου αιώνα, του οποίου το έργο μόνο λίγοι άλλοι Άραβες συγγραφείς φαίνεται πως γνώριζαν.

## Παραπομπές


Κατηγορία:Άραβες ιατροί
Αεροδρόμιο του Μπάρι-Παλέζε

Το **Αεροδρόμιο του Μπάρι-Παλέζε** (ιταλικά: *Aeroporto di Bari-Palese*), γνωστό και ως **Αεροδρόμιο Κάρολ Βοϊτίλα** (ιταλικά: *Aeroporto Karol Wojtyła*), είναι ένας αερολιμένας, που εξυπηρετεί την ιταλική πόλη Μπάρι, από την οποία απέχει περίπου 8 χιλιόμετρα. Το 2015, πάνω από 2 εκατομμύρια επιβάτες χρησιμοποίησαν το αεροδρόμιο.

Το αεροδρόμιο συνδέεται με το Μπάρι μέσω αυτοκινητοδρόμου και σιδηροδρομικού δικτύου. Υπάρχει, επίσης, σύνδεση μέσω λεωφορείων προς το κέντρο της πόλης (Γραμμή 16).

## Αεροπορικοί προορισμοί

## Παραπομπές



Μπάρι
Άργισσα Μαγούλα

Η τοποθεσία με την ονομασία **Άργισσα Μαγούλα** αποτελεί χώρο Νεολιθικού οικισμού στην περιοχή του Τύρναβου στη Θεσσαλία, κοντά στην αρχαία πόλη της Άργισσας. Είναι μια από τις διάφορες «μαγούλες» (λόφους) τις περιοχής όπως το Τσαγγλί Μαγούλα, Οτζάκι Μαγούλα και άλλες όπου έχουν ανασκαφεί παρόμοιοι οικισμοί. Κατά τις ανασκαφές του ερευνητικού προσωπικού του Πανεπιστημίου της Χαϊδελβέργης το 1950 υποστηρίχθηκε ότι τα ανασκαφικά ευρήματα αποτελούν δείγμα ακεραμικού νεολιθικού οικισμού (χωρίς αγγεία), ωστόσο η θέση αυτή έχει αμφισβητηθεί.

## Παραπομπές


## Πηγές
* Eva Hanschmann and Vladimir Milojčić, Die deutschen Ausgrabungen auf der Argissa-Magula in Thessalien. III, Die frühe und beginnende mittlere Bronzezeit. Bonn: Habelt, 1976.
* Hanschmann, Eva, Die deutschen Ausgrabungen auf der Argissa-Magula in Thessalien. IV, Die mittlere Bronzezeit. Bonn: Habelt, 1981. Beiträge zur ur- und frühgeschichtlichen Archäologie des Mittelmeer-Kulturraumes 23-24.
* Agathe Reingruber, Die Deutschen Ausgrabungen auf der Argissa-Magula in Thessalien. II: Die Argissa-Magula. Das fruhe und das beginnende mittlere Neolithikum im Lichte transägäischer Beziehungen. Bonnae: Habelt, 2008. ISBN 9783774934955

Κατηγορία:Αρχαιολογικοί τόποι στη Θεσσαλία
Κατηγορία:Νεολιθικοί αρχαιολογικοί τόποι στην Ελλάδα
Θ Κύκνου

Ο **θ Κύκνου** είναι αστέρας στον αστερισμό του Κύκνου. Έχει φαινόμενο μέγεθος 4,5 και είναι ορατός δια γυμνού οφθαλμού από το βόρειο ημισφαίριο αν ο ουρανός είναι αρκετά σκοτεινός. Με βάση τις μετρήσεις παράλλαξης εκτιμάτε πως απέχει 59,8 έτη φωτός (18,3 παρσέκ) από την Γη. Ενδέχεται να στρέφεται γύρω του ένας εξωπλανήτης.

Είναι φασματικού τύπου F3&nbsp;V. Πρόκειται δηλαδή για αστέρα κύριας ακολουθίας ο οποίος εκλύει ενέργεια μέσω της πυρηνικής σύντηξης του υδρογόνου στον πυρήνα του, όπως και ο Ήλιος. Έχει 4,2 φορές την φωτεινότητα του Ήλιου και η ενεργός θερμοκρασία του είναι περίπου 6.381&nbsp;K,, η οποία του προσδίδει την τυπική κίτρινη-λευκή απόχρωση των αστέρων τύπου F. Ο θ Κύκνου έχει κατά 38% περισσότερη μάζα από τον Ήλιο και κατά 58% μεγαλύτερη ακτίνα. Η ηλικία του εκτιμάται ανάμεσα στα 0,6 και 1,9 δισεκατομμύρια χρόνια.

Ο θ Κύκνου έχει επίσης έναν αστέρα-συνοδό που είναι ορατός μόνο με τηλεσκόπιο, καθώς έχει φαινόμενο μέγεθος 13,03. Πρόκειται για ερυθρό νάνο τύπου  M3&nbsp;V με εκτιμώμενη μάζα περίπου στο ένα τρίτο αυτής του Ήλιου. Η μεταβολή της θέσης των δύο αστέρων είναι 0,261 " ανά έτος ή 0,4° κάθε αιώνα.

## Παραπομπές

Κατηγορία:Αστέρες κύριας ακολουθίας τύπου F
Κατηγορία:Κύκνος (αστερισμός)
Κατηγορία:Αστέρες με ονομασία κατά Bayer
Κατηγορία:Αστέρες κύριας ακολουθίας τύπου M
Αλυζία

Η **Αλυζία** ή αλλιώς γνωστή με τις παραλλαγές **Αλυζεία** ή **Αλλυτία** ή και **Κανδήλα** από το γειτονικό χωριό της περιοχής, ήταν αρχαία ελληνική πόλη στην περιοχή της βορειοδυτικής Αιτωλοακαρνανίας, απέναντι από το νησί της Λευκάδας. Φέρεται να είχε ήδη ιδρυθεί από τον 6ο αιώνα π.Χ., και ο Στράβωνας αναφέρει πως κατά την παράδοση ο ιδρυτής της πόλης ήταν ο Αλυζεύς, ένας από τους αδελφούς της Πηνελόπης, συζύγου του Οδυσσέα. Κατά την ελληνιστική περίοδο η πόλη φέρεται να γνώρισε μεγάλη ακμή, ήταν μια από τις σημαντικότερες πόλεις της αρχαίας Ακαρνανίας και ο πληθυσμός της ξεπέρασε τους 30.000 κατοίκους. Αναφορές σχετικά με την τοποθεσία της πόλης και του λιμανιού της κάνουν ο Κικέρων και ο Σκύλαξ ο Καρυανδεύς οι οποίοι την ονομάζουν *Αλυττίαν*,  καθώς και ο Θουκυδίδης και ο Ξενοφώντας για τον ρόλο της κατά τη διάρκεια του Πελοποννησιακού πολέμου όπου είχε συμμαχήσει με την πλευρά των Σπαρτιατών. Στην περιοχή διασώζονται βυθισμένα υπολείμματα από την αποβάθρα του λιμανιού της. 

Το λιμάνι της ήταν γνωστό για το εκεί ιερό (τέμενος) του Ηρακλή (Στράβ. X, 2, 22). Τα ερείπια του τεμένους χρησιμοποιήθηκαν αργότερα (2ο μ.Χ. αι.) ως οικοδομικό υλικό για την ανέγερση ενός ηρώου (μαυσωλείου), που τα ερείπιά του είναι και σήμερα ορατά στις ΒΔ ακτές του όρμου του Μύτικα, στη θέση "Βούλκος".

## Σημαντικές προσωπικότητες
Από την Αλυζία ήταν ο Αριστομένης ο Ακαρνάνας, ο οποίος για μια περίοδο κυβερνήσει την Αίγυπτο επί των Πτολεμαίων σαν επίτροπος του ανήλικου Πτολεμαίου Ε' του Επιφανούς. 

## Παραπομπές


## Περαιτέρω ανάγνωση
* Χρυσοβιτσάνος, Γεράσιμος (2004). "Οι αποικίες της Κορίνθου στην αιτωλοακαρνανική ακτή". Μεταπτυχιακή εργασία ειδίκευσης. Πανεπιστήμιο Κρήτης/Φιλοσοφική Σχολή/Τμήμα Ιστορίας και Αρχαιολογίας. σελ. 97-106.

Κατηγορία:Πόλεις της αρχαίας Αιτωλοακαρνανίας
Αεροδρόμιο του Μπέργκαμο-Όριο αλ Σέριο

Το **Αεροδρόμιο του Μπέργκαμο-Όριο αλ Σέριο** (ιταλικά: Aeroporto di Bergamo-Orio al Serio), γνωστό και ως **Αεροδρόμιο Καραβάτζιο** (Aeroporto Caravaggio) είναι ένα διεθνές αεροδρόμιο, που βρίσκεται στην περιοχή του Όριο αλ Σέριο, 3,7 χλμ νοτιοανατολικά του Μπέργκαμο. Απέχει, επίσης 45 χιλιόμετρα από το Μιλάνο, μεταφέροντας έτσι σημαντικό ποσοστό επισκεπτών εκεί. Το 2014 χρησιμοποίησαν το αεροδρόμιο 8.696.085 επιβάτες, κάνοντάς το έτσι το 4ο μεγαλύτερο στην Ιταλία.

Το αεροδρόμιο συνδέεται μεταφορικά με το Μιλάνο, το Μπέργκαμο και άλλες σημαντικές πόλεις. Στα μέσα εξυπηρέτησης των επιβατών περιλαμβάνονται λεωφορεία, τρένα, ταξί, καθώς και ενοικιαζόμενα αυτοκίνητα.

## Στατιστικά επιβατών


## Παραπομπές


Μπέργκαμο
NGC 6286

[thumb|right|250px|Ο NGC 6286 (επάνω) και ο [NGC 6285 (κάτω)]]
Ο **[[Νέος Γενικός Κατάλογος|NGC]] 6286** είναι σπειροειδής γαλαξίας στον αστερισμό Δράκοντα. Κατατάσσεται ως **Sb/P** στο σύστημα μορφολογικής ταξινόμησης και τον ανακάλυψε ο Αμερικανός αστρονόμος Λιούις Α. Σουίφτ (Lewis A. Swift) στις 13 Αυγούστου 1885. Απέχει 240 εκατομμύρια έτη φωτός από τη Γη. Αλληλεπιδρά με τον γαλαξία NGC 6285 και οι δύο καταγράφονται ως **Arp 293** στον *[[Άτλας των περίεργων γαλαξιών|Άτλαντα των περίεργων γαλαξιών]]*

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Δράκων (αστερισμός)
6286
59352
10647
293
Hinotori

Το **Hinotori** ή **ASTRO-A** ήταν το πρώτο ιαπωνικό διαστημικό τηλεσκόπιο ακτίνων Χ. Αναπτύχθηκε από το Ινστιτούτο Διαστήματος και Αστροναυτικής (Institute of Space and Astronautical Science, ISAS) και κύρια αποστολή του ήταν η μελέτη των ηλιακών εκλάμψεων. Εκτοξεύτηκε την 21η Φεβρουαρίου 1981 με πύραυλο M-3S. Τέθηκε επιτυχώς σε τροχιά και ένα μήνα αργότερα κατέγραψε μεγάλη ηλιακή έκλαμψη. Συνολικά παρατηρήθηκαν 41 εκλάμψεις διαφόρων μεγεθών. Το Hinotori καταστράφηκε στην ατμόσφαιρα στις 11 Ιουλίου 1991.

## Δείτε επίσης
* Διαστημικές αποστολές το 1981

## Παραπομπές


Κατηγορία:Διαστημικά τηλεσκόπια
Κατηγορία:Διαστημικές αποστολές το 1981
Αντίνοος (αποσαφήνιση)

Ο **[[Αντίνοος]]** (111–130 π.Χ.) ήταν ο προστατευόμενος και εραστής του Ρωμαίου Αυτοκράτορα Αδριανού. Μπορεί επίσης να αναφέρεται στα: 

## Πρόσωπα
*Αντίνοος Αλμπάνης 1983 - ,Έλληνας ηθοποιός

## Τέχνη και λογοτεχνία
**[[Αντίνοος Δελφών]]* (άγαλμα)
*Αντίνοος (Οδύσσεια) (πρόσωπο της Οδύσσεας)

## Αστρονομία
*1863 Αντίνοος, αστεροειδής
Αεροδρόμιο της Μπολόνια-Μπόργκο Πανιγκάλε

Το **Αεροδρόμιο της Μπολόνια-Μπόργκο Πανιγκάλε** (ιταλικά: *Aeroporto di Bologna-Borgo Panigale*), γνωστό και ως **Αεροδρόμιο Γκουλιέλμο Μαρκόνι** (ιταλικά: *Aeroporto di Guglielmo Marconi*) είναι διεθνές αεροδρόμιο, που εξυπηρετεί την πόλη Μπολόνια της Ιταλίας, από την οποία απέχει περίπου 6 χιλιόμετρα. Το όνομά του οφείλεται στον Ιταλό νομπελίστα εφευρέτη Μαρκόνι, ο οποίος καταγόταν από την πόλη της Μπολόνια. Έχοντας δεχθεί πάνω από 6 εκατομμύρια επιβάτες το 2014, είναι το 7ο μεγαλύτερο αεροδρόμιο της χώρας.

Αεροπορικές Εταιρίες και προορισμοί 

Επιβατικές Μεταφορές 
Οι ακόλουθες αεροπορικές εταιρίες εκτελούν τακτικές προγραμματισμένες και τσάρτερ πτήσεις από και προς την Μπολόνια 

Companies                   Destination 
         

Aegean Airlines :          Athens

Ryanair :                     Athens,Thessaloniki,Catania,London,Paris,Palermo,Prague,Madrid,Lisbon,Bari

Wizz Air :                   Athens,Budapest,Prague,Tirana

Brussels Airlines :           Athens,Brussels,London–Heathrow,Paris,etc.

KLM :                        Athens,Amsterdam,Paris,Stockholm,Copenhagen,Brussels,etc

SAS   :                       Copenhagen,Stockholm,Oslo,Helsinki

Lufthansa  :                  Frankfurt,Munich,Paris,Lubjana,New York,etc.

Austrian Airlines  :          Vienna

SWISS air   :                 Zürich

Air France   :                Paris

Iberia  :                     Barcelona,Madrid

TAP Air Portugal :         Lisbon

## Στατιστικά επιβατών

## Παραπομπές


Μπολόνια
NGC 988

Ο **[[Νέος Γενικός Κατάλογος|NGC]] 988** είναι σπειροειδής γαλαξίας στον αστερισμό Κήτος.
Απέχει περίπου πενήντα εκατομμύρια έτη φωτός από τη Γη και έχει διάμετρο 75 χιλιάδων ετών φωτός. Τον ανακάλυψε ο αστρονόμος Εντουάρ Ζαν-Μαρί Στεφάν (Édouard Jean-Marie Stephan) το 1880.

Στον γαλαξία αυτόν εχει εντοπιστεί μία υπερφωτεινή πηγή ακτίνων Χ ενώ είναι επίσης ο λαμπρότερος γαλαξίας της ομάδας γαλαξιών NGC 1052, που συχνά ονομάζεται και ομάδα γαλαξιών NGC 988. Ανήκει στο ίδιο γαλαξιακό νέφος με τον Μεσιέ 77.

## Υπερκαινοφανής
Στις 4 Σεπτεμβρίου 2017 παρατηρήθηκε στον γαλαξία αυτόν ο υπερκαινοφανής **SN 2017gmr** (τύπου II).

## Παραπομπές


## Αναφορές

## Εξωτερικοί σύνδεσμοι
* 

0988
09843
Κατηγορία:Σπειροειδείς γαλαξίες
Κατηγορία:Κήτος (αστερισμός)
Αεροδρόμιο του Μπρίντιζι-Καζάλε

Το **Αεροδρόμιο του Μπρίντιζι-Καζάλε** (ιταλικά: *Aeroporto di Brindisi-Casale*), γνωστό και ως **Αεροδρόμιο του Σαλέντο** (ιταλικά: *Aeroporto del Salento*), είναι ένα πολιτικό αεροδρόμιο κοντά στο Μπρίντιζι της νότιας Ιταλίας. Αποτελεί έδρα της τοπικής αεροπορικής εταιρείας Air Vallée.

## Αεροπορικοί προορισμοί

## Παραπομπές


Μπρίντιζι
Μάχη της Μεγάλης Πρεσλάβας (1053)

Η **Μάχη της Μεγάλης Πρεσλάβας** έγινε το 1053 ανάμεσα στη Βυζαντινή Αυτοκρατορία και τους Πετσενέγους στην οχυρωμένη πόλη Μεγάλη Πρεσλάβα της Θράκης, σημερινό Βέλικι Πρέσλαβ της Βουλγαρίας. 

Οι Πετσενέγοι υπό τον χαγάνο Τυράχ είχαν καταλάβει τη Μεγάλη Πρεσλάβα και ο βυζαντινός αυτοκράτορας Κωνσταντίνος Θ´ ο Μονομάχος αποφάσισε να διώξει τους Πετσενέγους από τη Θράκη και να επανακτήσει τα εδάφη που λεηλατούσαν. Το 1053 ο Κωνσταντίνος Θ΄ ανακάλεσε στρατεύματα από τα ανατολικά και συριακά σύνορα της αυτοκρατορίας και τα έθεσε υπό τις διαταγές των Μιχαήλ Ακόλουθου και του Βασίλειου Σύνκελλου. 

Ο Βυζαντινός στρατός περνώντας τον Αίμο έφτασε στη Μεγάλη Πρεσλάβα όπου ξεκίνησε πολιορκία της πόλης, η πολιορκία άγνωστο πόσο διήρκεσε αλλά οι επιτιθέμενοι αντιμετώπισαν πρόβλημα εφοδιασμού που τους ανάγκασε να λύσουν την πολιορκία. Κατά μία εκδοχή ο Σύνκελλος που ήταν στρατηγός του Θέματος Βουλγαρίας έπεισε τον Ακόλουθο να λύση την πολιορκία και να αποσυρθεί επειδή ήταν ο αρχηγός της εκστρατείας και σε πιθανή νίκη θα έπαιρνε όλα τα εύσημα.

Ο Τυράχ προβλέποντας ή ενημερωμένος για την απόσυρση των βυζαντινών έστειλε κρυφά στρατεύματα κι περίμεναν σε όλα τα περάσματα τους βυζαντινούς. Οι Βυζαντινοί αποσυρόμενοι από την πολιορκία σε κάποιο πέρασμα του Αίμου έπεσαν στην παγίδα του Τυράχ και αποδεκατίστηκαν ενώ σκοτώθηκε και ο Βασίλειος Σύνκελλος ενώ ο Ακόλουθος κατάφερε να φτάσει στην Αδριανούπολη με τα υπολείμματα του στρατού.

## Παραπομπές


Κατηγορία:Μάχες της Βυζαντινής Αυτοκρατορίας
Κατηγορία:Πόλεμοι Βυζαντινών και Πετσενέγων
Φραντς Γουάξμαν

Ο **Φραντς Γουάξμαν** (*Franz Waxman*, 24 Δεκεμβρίου 1906 - 24 Φεβρουαρίου 1967) ήταν Γερμανός συνθέτης, με εβραϊκή καταγωγή και αμερικανική υπηκοότητα, γνωστός περισσότερο για τις μουσικές συνθέσεις ταινιών. Μερικά από τα πιο διάσημα έργα του βρίσκονται στα *[[Ρεβέκκα (ταινία, 1940)|Ρεβέκκα]]* (1940), *[[Η Λεωφόρος της Δύσης]]* (1950), *[[Μια θέση στον ήλιο]]* (1951), *[[Σιωπηλός Μάρτυς]]* (1954) και *[[Η ιστορία μιας μοναχής]]* (1959). Υπήρξε δώδεκα φορές υποψήφιος για Όσκαρ, καταφέρνοντας να κερδίσει, όμως, δύο φορές.

Ωστόσο, συνέθεσε και έργα για κονσέρτα όπως το ορατόριο *Joshua* (1959) και το *The Song of Terezin* (1965). Επιπλέον έγραψε συνθέσεις για ορχήστρα, χορωδία, αλλά και παιδική χορωδία, βασισμένη σε ποιήματα που γράφτηκαν από παιδιά, στο στρατόπεδο συγκέντρωσης του Theresienstadt, κατά τη διάρκεια του Δευτέρου Παγκοσμίου Πολέμου. Ο Γουάξμαν, επίσης, ίδρυσε το Los Angeles Music Festival, το 1947.

## Παραπομπές


## Εξωτερικοί σύνδεσμοι
*Franz Waxman : extensive list of works
* Article by fellow composer David Raksin on Franz Waxman 
* Official site on Franz Waxman, which provides comprehensive information on Waxman's life and works, and includes a discography
* Brief biography and list of compositions at www.musicuk.us
* Biographical overview of Waxman and listing of his works 
* Guide to Waxman's papers at Syracuse University Library

Κατηγορία:Αμερικανοεβραίοι
Κατηγορία:Βραβευμένοι με Όσκαρ Καλύτερης Πρωτότυπης Μουσικής
Κατηγορία:Γερμανοί συνθέτες κλασικής μουσικής
Κατηγορία:Γερμανοί συνθέτες μουσικής ταινιών
Κατηγορία:Αμερικανοί συνθέτες μουσικής ταινιών
Βάση δεδομένων Gmelin

Η **βάση δεδομένων Gmelin** είναι μια μεγάλη χημική βάση δεδομένων ενώσεων οργανομεταλλικής και ανόργανης χημείας που ενημερώνεται κάθε τρίμηνο. Βασίζεται στη γερμανική έκδοση του *Εγχειριδίου ανόργανης χημείας Gmelins* (γερμανικά: *Gmelins Handbuch der anorganischen Chemie*) γραμμένου από τον Λεοπόλδο Γκμελίν το 1817 και περιέχει τώρα 1,5 εκατομμύριο ενώσεις και 1,3 εκατομμύρια διαφορετικές αντιδράσεις. Η τελευταία έκδοση περιέχει κάθε ένωση/αντίδραση που ανακαλύφθηκε μεταξύ 1772 και 1995, με πάνω από 85.000 τίτλους, λέξεις-κλειδιά και περιλήψεις που συντηρείται από την Elsevier MDL. Η βάση δεδομένων έχει πάνω από 800 πεδία διαφορετικών δεδομένων σε θέματα όπως πληροφορίες για ηλεκτρικές, μαγνητικές, θερμικές, κρυσταλλικές και φυσιολογικές ενώσεις.

Η αδελφή οργανική βάση δεδομένων Μπάιλσταϊν ασχολείται με οργανικές χημικές ουσίες και αντιδράσεις.

Η πρόσβαση γίνεται μέσω του συστήματος Reaxys.

## Παραπομπές


## Εξωτερικοί σύνδεσμοι

Κατηγορία:Χημικές βάσεις δεδομένων
Κατηγορία:Ανόργανη χημεία
Κατηγορία:Οργανομεταλλική χημεία
HD 23596

Ο **HD 23596** είναι αστέρας ο οποίος απέχει περίπου 164 έτη φωτός από την Γη και βρίσκεται στον αστερισμό Περσέα. Η απόλυτη λαμπρότητά του είναι 1,71 φορές αυτή του Ήλιου. Τον Ιούνιο του 2002 ανακαλύφθηκε γιγάντιος εξωπλανήτης γύρω από αυτόν τον αστέρα.

## Παραπομπές

## Δείτε επίσης
* Κατάλογος αστέρων του Περσέως

## Εξωτερικοί σύνδεσμοι
* 
* 

Κατηγορία:Αστέρες τύπου F
Κατηγορία:Περσεύς (αστερισμός)